J E G Y Z Ő K Ö N Y V

A Zentai Községi Képviselő-testület egészségügyi és szociális politikai bizottságának 7. üléséről, amelynek megtartására 2022.12.19-én került sor 14,00 órai kezdettel a Városháza Andruskó-termében.

Az ülésen részt vett: dr. Vasas Mihály, a bizottság elnöke, Nikolić Ágnes és Jovičić Dragan, a bizottság tagjai, Sarnyai Rózsa Edit, a Községi Közigazgatási Hivatal vezetője, Vujadinović Miodrag a zentai Vöröskeresztből és Vámos Anikó, mint jegyzőkönyvvezető.

Az elnök üdvözölte a jelenlevőket és javasolta az alábbi

N A P I R E N D E T

1. A bizottság 6. ülésén felvett jegyzőkönyv szövegének megerősítése,
2. Zenta község területén az egészségügyi intézmények munkaidejéről szóló rendelet hatályának megszűnéséről szóló rendeletjavaslat megvitatása,
3. A zentai Vöröskeresztnek a munka- és pénzügyi tervének a jóváhagyásáról szóló végzésjavaslat megvitatása Zenta község 2023-as évi költségvetéséből,

A bizottság a napirendet egyhangúlag elfogadta.

1. pont

A bizottság 6. ülésén felvett jegyzőkönyv szövegének megerősítése

A bizottság a benyújtott jegyzőkönyvet megjegyzés nélkül elfogadta.

2. pont

Zenta község területén az egészségügyi intézmények munkaidejéről szóló rendelet hatályának megszűnéséről szóló rendeletjavaslat megvitatása

Bevezető előterjesztést Sarnyai Rózsa Edit adott, miután a bizottság egyhangúlag meghozta az alábbi

v é g z é s t

A bizottság elfogadja Zenta község területén az egészségügyi intézmények munkaidejéről szóló rendelet hatályának megszűnéséről szóló rendeletjavaslatot, és javasolja a Községi Képviselő-testületnek annak megvitatását és elfogadását.

3. pont

A zentai Vöröskeresztnek a munka- és pénzügyi tervének a jóváhagyásáról szóló végzésjavaslat megvitatása Zenta község 2023-as évi költségvetéséből,

Bevezető előterjesztést Vujadinović Miodrag adott, miután a bizottság egyhangúlag meghozta az alábbi

v é g z é s t

A bizottság elfogadja a zentai Vöröskeresztnek a munka- és pénzügyi tervének a jóváhagyásáról szóló végzésjavaslatot, és javasolja a Községi Képviselő-testületnek annak megvitatását és elfogadását.

Mivel a napirend kimerült, az ülés 14,15 órakor befejeződött.

Jegyzőkönyvvezető Dr. Vasas Mihály

Vámos Anikó a bizottság elnöke